Diari Oficial de la Generalitat Valenciana


Sumari del DOGV 2952, del 14-03-1997 (1997/841244)

RESOLUCIÓ de 3 de març de 1997, de la Universitat de València de 28 de febrer de 1997, per la qual es convoca una oferta pública de places de tècnic mitjà de laboratori (hivernacle) d'aquest organisme, amb contracte laboral eventual per llançament de nova activitat.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2952

Data del DOGV
:   14-03-1997

Secció del DOGV
:   AUTORITATS I PERSONAL

Número del document
:   1997/841244


Data del document
:   03-03-1997

Organisme emissor
:   Universitat de València

Tipus de document
:   Resolució

Correcció d'errades

RESOLUCIÓ de 3 de març de 1997, de la Universitat de València de 28 de febrer de 1997, per la qual es convoca una oferta pública de places de tècnic mitjà de laboratori (hivernacle) d'aquest organisme, amb contracte laboral eventual per llançament de nova activitat.  
El Rectorat de la Universitat de València, d'acord amb les atribucions que li confereix l'article 18, relacionat amb l'article 3.e de la Llei de Reforma Universitària, presenta una oferta pública per a cobrir el lloc de treball de coordinador de serveis del Col·legi Major Erasmus, mitjançant un contracte laboral de caràcter temporal que s'acollirà a l'article 5 del RD 2546/94, de 29 de desembre, que desenvolupa l'article 15 de l'Estatut dels Treballadors, denominat "llançament de nova activitat", d'acord amb les bases següents:  
1) Denominació del lloc de treball  
Tècnic mitjà de laboratori (hivernacle).  
2) Classificació del lloc de treball  
Grup B.  
Complement de destinació, 16.  
Complement específic, E 009.  
3) Objecte i període  
Encarregat del funcionament i manteniment de l'hivernacle de la Facultat de Ciències Biològiques.  
4) Jornada de treball  
37,5 hores setmanals.  
5) Perfil de la plaça  
- Control de la programació de les cabines.  
- Control de les avaries, dels avisos de reparació i de les despeses de reparació.  
- Regeneració de l'aigua i preparació de solucions nutritives.  
- Compra de materials.  
- Control de plagues, fumigació de les cabines (quan siga necessari).  
- Preparació de mescles de substrats.  
- Preparació de planters.  
- Trasplantaments i tractaments, etc.  
- Assumir responsabilitat respecte al personal de menor qualificació.  
6) Requisits dels aspirants  
- Tenir nacionalitat espanyola o, d'acord amb el que estableix la Llei 17/1993, de 23 de desembre (BOE de 24 de desembre de 1993), sobre l'accés a determinats sectors de la funció pública dels nacionals dels altres estats membres de la Unió Europea, tenir la nacionalitat d'un país membre o ser de qualsevol d'aquells estats a què, en virtut de tractats internacionals establerts per la Unió Europea i ratificats per Espanya, siga aplicable la lliure circulació de treballadors, en els termes en què aquesta està definida en el tractat constitutiu de la Unió Europea.  
- Tenir complerts 18 anys el dia en què finalitze el termini de presentació de sol·licituds.  
- Enginyer tècnic agrícola, enginyer tècnic en hortofruticultura i jardineria o FP 3 en hortofruticultura.  
- Coneixements d'informàtica a nivell d'usuari (WINDOWS, MS-DOS)  
- No estar inhabilitat per a l'exercici de funcions públiques.  
- No haver estat separat mitjançant expedient disciplinari de qualsevol administració o treball públic.  
7) Mèrits preferents  
- Coneixements d'anglès a nivell de 2n curs de l'Escola Oficial d'Idiomes o equivalent.  
8) Sistema selectiu de la plaça  
Es realitzarà una prova selectiva i eliminatòria, que constarà de 2 exercicis:  
- Preparació de substrat i planter.  
- Lectura del manual de programació de les cabines i qüestions sobre aquest.  
9) Tribunal  
El tribunal qualificador és el que figura en l'annex III d'aquesta convocatòria.  
Els membres del tribunal hauran d'abstenir-se d'intervenir quan es troben en alguna circumstància de les fixades en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
El president podrà sol·licitar als membres del tribunal una declaració expressa de no trobar-se en les circumstàncies fixades als articles esmentats.  
El tribunal resoldrà tots els dubtes que puguen sorgir en l'aplicació d'aquestes normes, i allò que calga fer en els casos no establerts.  
El procediment d'actuació del tribunal s'ajustarà en cada moment a allò que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
10) Presentació d'instàncies  
Les instàncies, juntament amb el currículum, cal presentar-les al Registre de Gerència de la Universitat de València (carrer de l'Antiga Senda de Senent, 11), en el termini de 20 dies naturals a partir de l'endemà de la publicació d'aquesta resolució.   
Així mateix, cal presentar certificats compulsats de tots els requisits i mèrits que es fan constar al currículum.  
Cal presentar una fotocòpia del document nacional d'identitat.  
11) Sol·licituds  
S'haurà d'utilitzar el model que figura en l'annex I d'aquesta convocatòria, que es podrà recollir al Servei de Personal (PAS) de la Universitat de València (C/ de l'Antiga Senda de Senent, 11, 1a planta).  
12) Norma final  
Aquesta convocatòria, les seues bases i tots els actes administratius que es puguen derivar d'aquesta i de les actuacions del tribunal, podran ser impugnats per les persones interessades en els casos i la forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Així mateix, l'administració, si escau, podrà revisar les resolucions del tribunal, d'acord amb l'esmentada norma.   
València, 3 de març de 1997.- El vicerector d'Organització Administrativa: Lluís Guia Marín.  
Annex II  
Barem  
- Prova selectiva i eliminatòria: 10 punts. Fins a 5 punts en cada part de què conste la prova.  
- Titulació acadèmica superior a la necessària per a accedir a la plaça: de 0 a 0,5 punts.  
- Experiència professional afí al perfil de la plaça: fins 3 punts.  
- Idiomes (anglès): de 0 a 3 punts.  
- Altres mèrits afins la plaça (publicacions, beques, cursos, programes de tercer cicle, etc.): de 0 a 2 punts.  
- Entrevista: de 0 a 4 punts. El nombre d'aspirants que hagen de passar a la fase d'entrevista es determinarà pel criteri del tribunal que haja de jutjar les sol.licituds presentades.  
Annex III  
Tribunal  
President: Vicente Tordera Donderis, degà de la Facultat de Ciències Biològiques  
Vocals: Pedro Carrasco Sorlí, professor titular del Departament de Bioquímica i Biologia Molecular.  
Isabel Mateu Andrés, professora titular del Departament de Biologia Vegetal.  
Dos representants del Comitè d'Empresa, a proposta d'aquest òrgan.  
Un dels membres nomenats pel rector actuarà com a secretari/ària.  
Tribunal suplent  
President: Juan Javier Díaz Mayans, catedràtic del Departament de Biologia Animal.  
Vocals: Ester Pérez Lorences, professora titular del Departament de Biologia Vegetal i Bioquímica.  
Carmen González Bosch, professora titular del Departament de Biologia Molecular.  
Dos representants del Comitè d'Empresa, a proposta d'aquest òrgan.  
Un dels membres nomenats pel rector actuarà com a secretari/ària.